Båtsfjord lufthavn, Båtsfjord
Store norske leksikon,Teknologi og industri,Transport,Luftfart,Flyplasser,Flyplasser i Norge
Båtsfjord lufthavn er en sivil, regional lufthavn innenfor det norske kortbanenettet. Lufthavnen ligger i Båtsfjord kommune, Troms og Finnmark fylke, rundt 6,5 kilometer sør for sentrum av tettstedet Båtsfjord.
Historie  Den første Båtsfjord lufthavn ble åpnet i Båtsfjorddalen i 1972. Den ble etablert som grusbane av Båtsfjord flyklubb, med størrelse på 600 ganger 30 meter.Etterhvert ble flyplassen overtatt av Båtsfjord kommune, oppgradert og godkjent av Luftfartsdirektoratet som linjetaxiflyplass. Den 10. september 1978 landet en Britten-Normann Islander fra flyselskapet Norving, og med det var rutetrafikken igang.Etter en gjennomført konsesjonsrunde overtok Widerøe 7. mai 1990 operasjonen av flyrutene til Båtsfjord, med 20-seters DeHavilland Twin Otter. Flyplassen fikk da ruter til Kirkenes og Alta.Luftfartsmyndighetene foretok en inspeksjon ved Båtsfjord lufthavn i 1993. De konkluderte med at bygningene var plassert for nært rullebanen i forhold til akseptable sikkerhetsforskrifter, og beordret øyeblikkelig forbud mot å lande eller ta av så lenge det sto parkert fly foran tårnbygningen.Nye flyoperative bestemmelser som skulle gjelde fra 1. april 2000 fremtvang en diskusjon om eventuell ny flyplass. Med bakgrunn i Stortingsmelding nr. 15 (1994–1995) ble det høsten 1997 gjort vedtak om bygging, og arbeidet med ny flyplass med 1000 meters rullebane ble igangsatt. Flyplassen ble lagt på fjellet syd for Båtsfjord. Den ble kostnadsberegnet før oppstart til 95 millioner kroner.Driften ved den nye lufthavnen startet opp 9. september 1999. Lufthavnen eies av Avinor, og inngår i det statlige kortbanenettet. Opererende flyselskap er Widerøe's Flyveselskap AS, med flytypen Dash 8-100/200. Uhell og hendelser 14. juni 2001 havarerte Widerøes fly WF954 med registrering LN-WIS under landing ved Båtsfjord lufthavn. Høyre understellslegg knakk, og flyet la seg over på vingen og seilte 23 meter utenfor rullebanen. Det var ingen fysiske personskader. Flyet ble imidlertid kondemnert. Havarirapporten anbefalte flere tiltak etter uhellet. Trafikkdata ICAO flyplasskode: ENBS IATA flyplasskode: BJF Betjening: AFIS (Aerodrome Flight Information Service) Rullebane: (TODA) 1120 meter/1120 meter Høyde: 149 meter over havet Les mer i Store norske leksikon Båtsfjord Varangerhalvøya lufthavn flyplass kortbaneflyplass Eksterne lenker Avinor, Båtsfjord lufthavn